سومالی-ده یئنی نوع کروناویروس اپیدمیسی ایله موباریزه چرچیوسینده اینسانی یاردیم داشییان طیاره قضایا اوغراییب.
بو بارده سوما‌لی نقلیات ناظیری محمد سالد معلومات وئریب.
او، طیارنین موگادیشودان بارداله بؤلگه‌سینه گئتدیگینی بیلدیریب. طیارنین گؤیرته‌سینده 6 نفرین اولدوغونو دئین سالاد آختاریش-قورتارما عملیات لاری نتیجه سینده 5 نفرین جسدی‌نین تاپیلدیغینی ایفاده ائدیب.
سالد همچنین قئید ائدیب کی، حادثه یئرینه علاوه دسته لر گؤندریلیب و حادثه ایله باغلی آراشدیرما آپاریلیر.
یئرلی مطبوعات اورقان‌لاری‌نین یایدیغی خبرلرده ایسه طیارنین ترور تشکیلاتی الشباب طرفیندن وورولدوغو ایره‌لی سورولوب.
قئید ائدک کی، اؤلکه‌نین گونئی ینده کی چوخ سایدا کند و قصبه ترور تشکیلاتی الشباب-ین نظارتینده دیر. تشکیلات واختاشیری تهلوکه‌سیزلیک قوه لری ایله سیویل وطنداش‌لاری هدف آلیر.
